stanford-oval/wikipedia huggingface dataset:
Underwater World

| Underwater World Hanoi Rocks |
| --- | --- | --- |

EP-levyn tiedot
 Äänitetty : 20. tammikuuta-24. maaliskuuta 1984
 Julkaistu: elokuussa 1984
 Tuottaja(t): Bob Ezrin
 Tyylilaji: rock, hard rock, glam rock, punk
 Levy-yhtiö: CBS, AAB
Hanoi Rocksin muut julkaisut
| Up Around the Bend 1984 | Underwater World 1984 | Don't You Ever Leave Me 1984 |
Underwater World on elo–syyskuun vaihteessa 1984 julkaistu suomalaisen rockyhtye Hanoi Rocksin single, viides maksisingle ja EP. Julkaisujen nimikappale "Underwater World" on otettu albumilta Two Steps from the Move, joka julkaistiin elokuussa Suomessa ja vasta marraskuussa Britanniassa. Kappale on nauhoitettu muun albumin kanssa samoissa sessioissa New Yorkissa Record Plant -studiolla ja viimeistelty Phase One -studiolla Torontossa. Yhtyeen kappaleiden tekijä kitaristi Andy McCoy kuvaili kyseistä kappaletta elokuun 1984 Soundissa: "Mitä siitä vois sanoo? Se on cool biisi, se svengaa. Teksteistä mä en haluu sanoo mitään. Jokainen voi tehdä omat päättelynsä.". Sittemmin Guns N' Rosesin hittikappale Welcome to the Jungle sai nimensä Underwater World-kappaleen kertosäkeestä, jossa lauletaan: "Welcome to the ocean. Welcome to the sea. Welcome to the jungle. Deep inside of me."
Seitsemäntuumainen single "Underwater World / Shakes" julkaistiin vain Britanniassa. "Shakes"-kappale nauhoitettiin samoissa sessioissa kuin koko Two Steps from the Move -albumi, ja kappaleen tuotti koko albumin tuottaja Bob Ezrin. Kappaletta ei kuitenkaan ole tällä albumilla eikä millään muullakaan Hanoi Rocksin virallisella julkaisulla. Sen sijaan se on vuonna 1989 julkaistulla suomalaisella Hanoi Rocks -kokoelmalla The Collection. Kappale on myös japanilaisilla Hanoi Rocks-kokoelmilla Strange Boys Play Weird Openings ja Story sekä Japanissa ja Britanniassa julkaistulla kokoelmalla Tracks From A Broken Dream.
12-tuumaisen singlen eli maksisinglen "Underwater World / Shakes / Magic Carpet Ride" julkaisi Britanniassa CBS ja Suomessa Atte Blomin AAB. "Magic Carpet Ride" -kappaletta ei ole itse LP:llä Two Steps from the Move, mutta kylläkin sen remasteroidulla suomalaisella vuonna 2001 julkaistulla CD-versiolla. "Magic Carpet Ride" on myös suomalaisella kokoelmalla Hanoi Rocks 4CD BOX. Kappaleen on tuottanut Andy McCoy ja afrofunk-yhtye Osibisan Gregg Brown.
EP eli tuplasingle Underwater World / Oil And Gasoline/ Shakes / Magic Carpet Ride julkaistiin vain Japanissa. "Oil And Gasoline" -kappaletta ei ole alkuperäisellä LP:llä, mutta remasteroidulla CD-versiolla se on. Kappaleen tuottivat Andy McCoy, Michael Monroe ja Gregg Brown, joka soittaa kappaleessa bassoa. Kappaleessa ei soita Monroen ja McCoyn lisäksi muita Hanoi Rocksin jäseniä. Kappale on myös kokoelmilla Hanoi Rocks 4 CD Box ja Strange Boys Play Weird Openings sekä Tracks From A Broken Dream.
Kappaleet

7" single (CBS):
Underwater World - 5:19
Shakes
12" single (CBS, AAB):
Underwater World - 5:19
Shakes
Magic Carpet Ride - 4:30
EP (Nippon Phonogram):
Underwater World - 5:19
Oil And Gasoline - 4:42
Shakes
Magic Carpet Ride - 4:30
Levyllä soittavat

Kappaleissa Underwater World, Shakes ja Magic Carpet Ride:
Michael Monroe – laulu ja saksofoni
Andy McCoy – sähkökitara ja laulu
Nasty Suicide – sähkökitara ja laulu
Sam Yaffa – bassokitara ja laulu
Razzle – rummut ja laulu
Kappaleessa Oil And Gasoline:
Michael Monroe – laulu
Andy McCoy – sähkökitara ja laulu
Gregg Brown – bassokitara
Underworld: Rise of the Lycans

| Underworld: Rise of the Lycans |
| --- | --- |

Ohjaaja:  Patrick Tatopoulos
Käsikirjoittaja:   Danny McBride  Dirk Blackman  Howard McCain 
Tuottaja:   Tom Rosenberg  Gary Lucchesi  Len Wiseman  Richard Wright 
Säveltäjä:  Paul Haslinger
Kuvaaja:  Ross Emery
Leikkaaja:   Peter Amundson  Eric Potter 
Tuotantosuunnittelija:  Dan Hennah
Pääosat:   Michael Sheen  Bill Nighy  Rhona Mitra  Steven Mackintosh  Kevin Grevioux 
Valmistustiedot
Valmistusmaa:  Yhdysvallat
Tuotantoyhtiö:   Lakeshore Entertainment  Sketch Films 
Levittäjä:  InterCom Netflix
Ensi-ilta:   Yhdysvallat 23. tammikuuta 2009  Suomi 29. heinäkuuta 2009 
Kesto:  92 min
Alkuperäiskieli:  englanti
Budjetti:  35 milj. USD
Tuotto:  91 milj. USD
Edeltäjä:  Underworld: Evolution
Seuraaja:  Underworld: Awakening
Aiheesta muualla
IMDb 
Elonet
AllMovie
Infobox OKNimi-testi OK: 
Underworld: Rise of the Lycans (myös nimellä Underworld 3) on Patrick Tatopoulosin vuonna 2009 julkaistu toimintatrilleri, joka on jatkoa Underworld-elokuvasarjalle. Elokuvan ensi-ilta oli Yhdysvalloissa 23. tammikuuta 2009.
Underworld: Rise of the Lycansin tarina sijoittuu ennen vampyyrien ja ihmissusien välistä sotaa. Kronologisesti se on Underworld-elokuvasarjan ensimmäinen osa.
Näyttelijät

| 0 | 1 | 2 |
| --- | --- | --- |
|   Michael Sheen   | … |   Lucian   |
|   Bill Nighy   | … |   Viktor   |
|   Rhona Mitra   | … |   Sonja   |
|   Steven Mackintosh   | … |   Andreas Tanis   |
|   Kevin Grevioux   | … |   Raze   |
|   David Aston   | … |   Coloman   |
|   Elizabeth Hawthorne   | … |   Orsova   |
|   Craig Parker   | … |   Sabas   |
|   Larry Rew   | … |   Kosta   |
|   Jared Turner   | … |   Xristo   |
|   Timothy Raby   | … |   Janosh   |
|   Tania Nolan   | … |   Luka   |
|   Kate Beckinsale   | … |   Selene   |
|   Shane Brolly   | … |   Kraven   |
Underworld-sarja

| 0 | 1 | 2 |
| --- | --- | --- |

| Kronologinen järjestys | Nimi | Julkaistu |
| 2 | Varjojen valtakunta | 2003 |
| 3 | Underworld: Evolution | 2006 |
| 1 | Underworld: Rise of the Lycans | 2009 |
| 4 | Underworld: Awakening | 2012 |
| 5 | Underworld: Blood Wars | 2016 |
Vallankumouksellinen sotaneuvosto

| Vallankumouksellinen sotaneuvosto |
| --- | --- |

Toiminnassa:  1918–1934
Valtio:  Neuvosto-Venäjä Neuvostoliitto
Rooli:  sotilaallinen hallintoelin
Motto:  Neuvosto-isänmaamme puolesta!
Marssi:  Puna-armeijan marssi Puna-armeijan lähestyvä marssi
Sodat ja taistelut:  lokakuun vallankumous Venäjän sisällissota
Tasavallan vallankumouksellinen sotaneuvosto (ven. Революционный военный совет республики, Revoljutsionnyi vojennyi sovet respubliki, RVSR) eli vallankumouksellinen sotaneuvosto (ven. Революционный военный совет, Revoljutsionnyi vojennyi sovet, RVS) oli vuosina 1918–1934 Neuvosto-Venäjän ja sitemmin Neuvostoliiton asevoimien korkein kollegiaalinen komento- ja poliittinen johtoelin.
Vallankumouksellinen sotaneuvosto perustettiin yleisvenäläisen toimeenpanevan keskuskomitean 2. syyskuuta 1918 päivätyllä päätöslauselmalla neuvostotasavallan muuttamisesta ”sotilasleiriksi”, ja se toimi toimeenpanevan keskuskomitean hyväksymien sääntöjen mukaisesti.
Vallankumouksellisen sotaneuvoston puheenjohtajina toimivat Lev Trotski (6. syyskuuta 1918 – 26. tammikuuta 1925), Mihail Frunze (26. tammikuuta – 31. lokakuuta 1925) ja Kliment Vorošilov (6. marraskuuta 1925 – 20. kesäkuuta 1934).
Uzbekistanin sosialistisen neuvostotasavallan lippu

Uzbekistanin sosialistisen neuvostotasavallan lippu
Uzbekistanin sosialistisen neuvostotasavallan lippu oli Uzbekistanin sosialistisen neuvostotasavallan tunnus. Se otettiin käyttöön 29. elokuuta 1952. Sininen lipussa kuvaa taivasta, valkoinen puuvillaa ja punainen "vallankumouksellisten työläisten taistelua". Sirppi ja vasara taas kuvaavat maalaisten ja työläisten liittoa. Punainen tähti on kommunismin symboli. Lipusta luovuttiin 30. syyskuuta 1991.
Historia

Ensimmäinen lippu nostettiin lipputankoon 22. heinäkuuta 1925 ja se oli punainen, jossa maan nimi oli arabiaksi ja kyrillisin kirjaimin (УзССР) vasemmassa yläkulmassa kultaisella.
9. tammikuuta 1926 lähtien, lippu oli muuten sama, mutta maan nimi lipussa oli uzbekiksi, venäjäksi ja tadžikiksi.
Vuosien 1931 ja 1937 välillä lippu oli muuten sama, mutta uzbekinkielinen nimi lyhennettiin muotoon: OzSSC, ja venäjänkielinen vastaava - УзССР.
Vuosien 1937 ja 1940 välillä, lippu oli muuten sama, mutta maan uzbekinkielinen nimi muutettiin kirjoitettavaksi latinalaisilla kirjaimilla - OZBEKISTAN SSR.
Seuraavaksi maan nimi oli lipun vasemmassa yläkulmassa kultaisella sekä uzbekiksi (Ўзбекистон ССР - Ozbekiston SSR) että venäjäksi (Узбекская ССР - Uzbekskaya SSR).
Usko Aro

Sävel Aarre Usko Aro (28. toukokuuta 1922 Viipuri – 18. helmikuuta 1992 Helsinki) oli suomalainen viulisti ja konserttimestari.
Usko Aron vanhemmat olivat kaakelintekijä, muusikko Toivo Johannes Aro, ent. Lindholm (1879–1937) ja Johanna Huuhka (s. 1881). Aron isä Toivo Aro oli Viipurin Musiikin Ystäväin Orkesterin kontrabasistina. Usko Aro aloitti uransa 1932 ravintola- ja kylpyläorkestereiden viuluprimaksena ja orkesterinjohtajana. Hän liittyi 1945 Helsingin kaupunginorkesteriin ja hän oli orkesterin konserttimestarina 1961–1973. Aro jäi eläkkeelle 1973.
Usko Aro oli naimisissa vuodesta 1960 sopraano Anita Välkin kanssa. Heillä oli kaksi tytärtä.
Usko Aron vanhempi veli Sulo Aro (1904–1998) oli viulisti ja Radion sinfoniaorkesterin konserttimestari 1953–1963.
Tupakkasaha-ahven

| Tupakkasaha-ahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Saha-ahvenet Serraninae
Suku::  Serranus
Laji::  tabacarius
Kaksiosainen nimi
 Serranus tabacarius  (Cuvier, 1829) 
Infobox OKNimi-testi OKIUCN-testi OK: 
Tupakkasaha-ahven (Serranus tabacarius) on meriahveniin kuuluva kalalaji.
Koko ja ulkonäkö

Tupakkasaha-ahven kasvaa noin 18 cm pitkäksi. Vatsapuoli on vaaleanharmaa, selässä musta-hopea kuvio ja kyljessä niiden välissä oranssi raita.
Alkuperä

Tupakkasaha-ahven elää luonnossa Karibialla.
Käyttäytyminen

Tupakkasaha-ahven on aggressiivinen ja kiusaa helposti äyriäisiä ja pieniä kaloja kuten vuokkokaloja ja luikeroita. Siksi sitä ei pidä laittaa liian pieneen altaaseen. On myös hyvä hankkia tupakkasaha-ahven yhtä aikaa muiden kalojen kanssa, jotta se ei ehdi muodostaa reviiriä.
Ravinto

Tupakkasaha-ahvenet syövät lihapitoista ruokaa.
Aiheesta muualla

Serranus tabacarius (peilipalvelin) FishBase. Froese, R. & Pauly, D. (toim.). (englanniksi)
Vahingonlaukaus

| Vahingonlaukaus Kauniit poliisit |
| --- | --- | --- |

Studioalbumin tiedot
 Äänitetty : 13.–15. helmikuuta 2004 Napalm-studio
 Julkaistu: kesä 2004
 Formaatti: CD, LP
 Tyylilaji: hardcore punk
 Kesto: 27.58
 Levy-yhtiö: Stay Free Underground, Höhnie, Shitsuck Tapes
Kauniiden poliisien muut julkaisut
| Lekalla päähän (EP) 2001 | Vahingonlaukaus 2004 | Aseita ei ruokaa (DVD) 2005 |
Vahingonlaukaus on hardcore punk -yhtye Kauniiden poliisien esikoisalbumi. Se julkaistiin kesällä 2004 levymerkillä Stay Free Underground Records. Albumin vinyylipainoksen julkaisi saksalainen Höhnie Records, ja suomalainen Shitsuck Tapes julkaisi siitä myös kasettipainoksen, jonka B-puoli sisältää yhtyeen 4. huhtikuuta 2003 Tampereen Ylä-Pispalan Vastavirta-klubilla nauhoitetun keikan kokonaisuudessaan.
Kappaleet

| --- | --- |
 CD & LP Julkaisukelvotonta paskaa – 1.13  Ruskeakielinen rakki – 1.03  Aseita ei ruokaa – 1.11  Fuck the Future – 1.13  Keesi päässä – 0.54  Ei paljoo naurata – 0.42  Tappakaa Ville Itälä – 1.18  Luonto kostaa – 0.37  Sivilisaatio – 1.09  Adam’s family – 1.08  Saatanan pösilö – 0.21  Somebody to Love – 1.41  Punkkia punkeille – 2.26  Rusketusraidat – 1.57  Hanurin haikka – 1.07  Jäätteenmäki – 1.22  Mikko Kuustonen – 0.29  Ydinlaulu – 0.31  Emo – 0.39  Doom – 1.34  Umpikuja – 1.06  Vitun Amerikka – 1.06  Sairas maailma – 3.11 :  C-kasetin B-puoli Jätteenmäki  Aseita ei ruokaa  Liimaa eduskuntaan  Lempäälän lampaat  Amisrunkut  Ydinlaulu  Mikko Kuustonen  Vahinko  Purkkaa ovenrakoon (säv. Oi Polloi)  Kauniit poliisit -rock  Tie vie (säv. Ärsyke)  Adams’ Family  Keesi päässä  Ei paljoo naurate  Doom  Nuorisokeihäs  Umpikuja  Äidin pikkupoika (säv. Tapani Kansa)  Moottorisahaa perseeseen (säv. Shitter Limited)
Kokoonpano

Nilkki – laulu
Jane – kitara
Timpuri – basso
Hanuri – rummut
Vahaus

Miehen rintakarvat ennen ja jälkeen vahauksen
Vahaus on menetelmä ihokarvojen väliaikaiseksi poistamiseksi. Uusi, ohuempi ja pehmeämpi karva kasvaa poistetun tilalle 3-8 viikon kuluessa. Vahauksella voidaan poistaa karvoitusta lähes mistä tahansa kehonosasta.
Vahauksessa karvoitukselle levitetään ensin talkkia, jotta vaha tarttuisi paremmin karvaan muttei ihoon. Seuraavaksi levitetään lämmintä vahaa, joka on joko mehiläisvahaa tai synteettistä vahaa. Lopuksi vaha ja siihen takertunut karvoitus repäistään pois kangaskaistaleen avulla. Karvan takaisinkasvu kestää kauemmin kuin terällä ajeltaessa, koska suurin osa karvoista irtoaa kokonaan karvatupesta.
Vahauksessa karva saattaa myös katketa ilman, että se irtoaisi kokonaan karvatupesta, jolloin se kasvaa taas nopeammin takaisin.
Vahaus on hieman kivuliasta ensikertalaisille, mutta ajan myötä siihen tottuu. Lisäksi mitä useammin karvat on vahattu pois, sitä ohuempina ne kasvavat takaisin, jolloin poistaminen on jälleen helpompaa.
Vahaus käy suhteellisen nopeasti, kun sen taitaa, ja tulokset ovat pitkäkestoiset.kenen mukaan? Karvatupentulehduksien ja sisäänkasvun vaara on kuitenkin aina huomioitava. Näitä välttää parhaiten kosteuttamalla ihoa säännöllisesti ja kuorimalla ihoa kuorintavoiteella kerran viikossa.
Unionipuolue

| Unionipuolue> Sambandsflokkurin |
| --- | --- |
  
  
  
Perustettu:  1906
Johto:   Bárður á Steig Nielsen 
Ideologia:  unionismi agraarisuus konservatiiviliberalismi
Färsaarten parlamentti:  7 / 33
Kansankäräjät (Färsaarten paikat):  1 / 2
Kansainväliset jäsenyydet:  – Keskiryhmä
Kotisivu:  www.samband.fo
Infobox OKNimi-testi OK: 
Unionipuolue (fääriksi Sambandsflokkurin) on färsaarelainen vuonna 1906 perustettu puolue, joka on ideologialtaan konservatiivis-liberalistinen ja agraristinen.
Unionipuolueen on saanut edustajan Färsaarten parlamenttiin joka kerta perustamisensa jälkeen. Se on pyrkinyt säilyttämään Färsaarten aseman Tanskan kuningaskunnassa ja sen sisällä kehittämään Färsaarten asemaa. Unionipuolue on saanut useina vuosina noin viidenneksen äänistä ja ollut Färsaarten neljän suurimman puolueen joukossa. Vuoden 2019 vaaleissa se sai kolmanneksi eniten ääniä ja seitsemän paikkaa parlamenttiin. Tanskan parlamentissa, Kansankäräjillä puolueen edustajat ovat usein liittyneet Venstre-puolueeseen.
Aiheesta muualla

Unionipuolue (fääriksi)
Vallankumouksellisen proletariaatin kaksitoista seksuaalista käskyä

Vallankumouksellisen proletariaatin kaksitoista seksuaalista käskyä on neuvostoliittolaisen psykiatri Aron Zalkindin suosittu teos, joka julkaistiin vuonna 1924 ja joka on omistettu kysymyksille, jotka koskevat miesten ja naisten henkilökohtaisen elämän Neuvostoliitossa.
Sisältö

Seksuaalielämän ei pitäisi kehittyä liian aikaisin proletariaatin keskuudessa - vallankumouksellisen työväenluokan ensimmäinen seksuaalinen käsky.
Seksuaalinen pidättyminen ennen avioliittoa on välttämätöntä, ja avioliitto vain täydellisen sosiaalisen ja biologisen kypsyyden tilassa (toisin sanoen 20-25 vuotta) on proletariaatin toinen seksuaalinen käsky.
Seksuaalinen kanssakäyminen on vain täydellisen myötätunnon ja kiintymyksen lopullinen loppuun saattaminen seksuaalisen rakkauden kohteeseen.
Seksuaalisen kanssakäymisen pitäisi olla vain viimeinen linkki syvien ja monimutkaisten kokemusten ketjussa, joka sitoo ystäviä tällä hetkellä.
Seksuaalista kanssakäymistä ei pidä toistaa usein
Seksuaalista esinettä ei tarvitse vaihtaa usein. Vähemmän sukupuolten monimuotoisuutta.
Rakkauden tulisi olla yksiavioista, yksiarvoista (yksi vaimo, yksi aviomies).
Kaikissa yhdynnöissä on aina muistettava mahdollisuus saada lapsi ja yleensä muistaa jälkeläiset.
Seksuaalinen valinta tulisi rakentaa luokan, vallankumouksellisen ja proletaarisen tarkoituksenmukaisuuden mukaisesti. Flirttailun, seurustelun, keinottelun ja muiden erityisesti seksuaalisen valloituksen menetelmiä ei pitäisi tuoda rakkaussuhteeseen.
Kateutta ei pitäisi olla. Seksuaalinen rakkauselämä, joka perustuu keskinäiseen kunnioitukseen, tasa-arvoon, syvään ideologiseen läheisyyteen, keskinäiseen luottamukseen, ei salli valheita, epäilyksiä, mustasukkaisuutta.
Seksuaalista perversiota ei saisi olla.
Luokalla on vallankumouksellisen tarkoituksenmukaisuuden vuoksi oikeus puuttua jäsentensä sukupuolielämään. Seksuaalisen on toteltava luokkaa kaikessa, puuttumatta jälkimmäiseen, palvelemalla sitä kaikessa.
[lähde? ]
Vankisairaala (Hämeenlinna)

| Vankisairaala (Hämeenlinna)> Sijainti |
| --- | --- |
Osoite:  Pikku-Parolantie 7, 13100 Hämeenlinna
Koordinaatit:  61.0212°N, 24.3989°E
Organisaatio
Tyyppi:  somaattinen sairaala
Erikoisala:  valtakunnallinen vankeja hoitava sairaala
Linkki
Kotisivut:  www.vth.fi/vankisairaala/
Vankisairaala on Hämeenlinnan Pullerinmäen kaupunginosassa Hämeenlinnan vankilan alueella sijaitseva valtakunnallinen vankiloita palveleva yleislääkärijohtoinen somaattinen sairaala. Potilaat tulevat sairaalaan lähettävän vankilan lääkärin/sairaanhoitajan lähetteellä. Sairaalan ylilääkäri arvioi potilaiden hoidon kiireellisyysjärjestyksen.
Unipro

| PAO Unipro |
| --- | --- |
Yritysmuoto:  PAO (julkinen osakeyhtiö)
Osake:  MCX: EONRRTS: EONR
ISIN:  RU000A0JNGA5
Perustettu:  2005
Kotipaikka:  Surgut, Venäjä
Toimiala:  sähköntuotanto, lämmöntuotanto
Tuotteet:  sähkö, lämpö
Liikevaihto:   67 300 milj. RUB (2011)
Liikevoitto:   22 200 milj. RUB (EBITDA, 2011)
Nettotulos:   15 100 milj. RUB (2011)
Omistaja:  pääomistaja E.ON Russia Holding GmbH (82.3%, 31.12.2011)
Kotisivu:  www.unipro.energy www.unipro.energy/en/
Infobox OKVirheellinen NIMI-arvo: 
PAO Unipro, ennen vuotta 2016 E.ON Russia eli E.ON Rossija (ven. Э.ОН Россия, aiemmin OGK-4) on Venäjällä toimiva, pääosin saksalaisomisteinen energiayhtiö. Yhtiön osake noteerataan Moskovan pörssissä. Unipron enemmistöomistaja on vuodesta 2016 toiminut saksalainen Uniper-energiayhtiö, joka muodostettiin aiemman E.ON yhtiön toimintoja uudelleenjärjestettäessä, ja jolle siirrettiin muun muassa E.ON-yhtiön aiemmat Venäjän toiminnot.
Vuoden 2012 alussa tämän Venäjällä viittä fossiilisilla polttoaineilla toimivaa voimalaitosta hallitsevan energiakonsernin asennettu sähköntuotantokapasiteetti oli 10,3 gigawattia. Yhtiön vuoden 2011 sähköntuotanto oli 62,5 gigawattituntia. Yhtiön suunnitelmissa on kasvattaa tuotantoaan Venäjällä.
Yhtiön pääkonttori on Surgutissa, Hanti-Mansiassa. E.ON Russian osakkeet noteerataan  Venäjän arvopaperipörssissä (MICEX-RTS).
Voimalaitokset

Yhtiöllä on viisi pääosin sähköä tuottavaa voimalaa ja yksi lämpövoimala.
Surgutskaja GRES-2, maakaasun polttoon pohjautuva lämmön ja sähkön yhteistuotanto, voimalakapasiteetti 5,6 GW, Surgut, Hanti-Mansia
Berezovskaja GRES, hiilivoimala, kapasiteetti 1,6 GW, Šarypovo, Krasnodarin aluepiiri. Tähän voimalaitokseen liittyy lämpövoimala.
Šaturskaja GRES, maakaasua pääpolttoaineenaan käyttävä lämmön ja sähkön yhteistuotanto, kapasiteetti 1,5 GW, Šatura, Šaturan piiri, Moskovan alue
Smolenskaja GRES, hiiltä ja maakaasua polttava lämpövoimala, kapasiteetti 0,63 GW, Ozjornyi, Duhovštšinskin piiri, Smolenskin alue
Jaivilskaja GRES, maakaasua ja hiiltä käyttävä lämpövoimala, kapasiteetti 1,0 GW, Aleksandrovsk, Permin aluepiiri
Surgutin GRES-2, Venäjän suurimpiin kuuluva maakaasuvoimalaitos
Šaturan  voimalaitos Moskovan alueella
Vahinko (kappale)

| ”Vahinko” Sanni |
| --- | --- | --- |

Singlen tiedot
 Albumilta: Sanni
 Julkaistu: 8. kesäkuuta 2016
 Tuottaja(t): Hank Solo
 Tyylilaji: pop
 Kesto: 04.00
 Levy-yhtiö: Warner Music Finland
Listasijoitukset
  Suomen virallinen lista: 2.
Sannin muut singlet
| ”Että mitähän vittua” 2016 | ”Vahinko” 2016 | ”Oo se kun oot” 2016 |
”Vahinko” on suomalaisen poplaulaja Sannin kappale hänen kolmannelta studioalbumiltaan. Kappale julkaistiin albumin toisena singlenä 8. kesäkuuta 2016. Kappaleen on säveltänyt Sanni itse yhdessä Hank Solon kanssa. Sanoituksen Sanni on tehnyt yksin. Single ylitti platinalevyrajan elokuussa 2016.
Sanni on kertonut kappaleen kertovan ”obsessiosta johonkin saavuttamattomaan tai varattuun tyyppiin”. Kappaleen on luonnehdittu kertovan myös siitä ”miten ihmiseen voi olla niin ihastunut, että on valmis joustamaan moraalistaan ja sietämään huonoakin kohtelua”.
Musiikkivideo

Kappaleen musiikkivideo julkaistiin maanantaina 15. elokuuta 2016 Sannin YouTube-kanavalla. Videolla artistin fanit esittivät laulavansa kappaletta. Idean videoon Sanni sai saatuaan kappaleen julkaisun jälkeen useita videoita faneiltaan Snapchatiin, jossa hänen seuraajansa lauloivat ”Vahinko”-kappaletta.
Musiikkivideo poistettiin kuitenkin YouTubesta jo seuraavana päivänä. Poiston syynä oli videolla esiintyvät lapset, jotka lauloivat kappaleen seksin harrastamiseen viittaavaa sanoitusta. Poistotiedotteen yhteydessä kuitenkin kerrottiin kaikilla videoon osallistuneilla olleen kuvauslupa ja alaikäisillä osallistuneilla vanhempien kirjallinen suostumus.
Helsingin Sanomien toimittaja Jussi Lehmusvesi kirjoitti artikkelissaan, että videota katsellessa ”aikuiselle tulee epämiellyttävä olo”. Hän kirjoitti myös, että ”testattavaksi tarjoutuminen ei pitäisi kuulua pikkutyttöjen ajatusmaailmaan ja tulkintani mukaan video flirttailee pedofilian kanssa”. Soundi-lehden toimittaja Saku Schildtin mukaan videolla ”aletaan koluta sellaisten mielikuvien syövereitä” joiden kanssa hän ei halua olla missään tekemisissä. Lastenpsykiatri Jari Sinkkonen kuvaili Ylen haastattelussa videota muun muassa ”pedofiilin päiväuneksi”.
Videon poistosta päätti Warner Music Finlandin kotimaisen musiikin päällikkö Asko Kallonen, joka on kertonut, ettei video ollut levy-yhtiön toimeksiantama, vaan Sanni itse suunnitteli ja oli myös toteuttamassa videota. Video oli päätynyt levitykseen ennen kuin yhtiön johto oli nähnyt videota.[lähde? ] Sanni itse kommentoi kohua sanoen: ”Emme osanneet tiimini kanssa odottaa, että videoon saatettaisiin rinnastaa vastenmielisiä assosiaatioita, kun lähtökohtaisesti tarkoitus oli vaan antaa faneille mahdollisuus laulaa lempikappalettaan biisin musavideolla.”
Listahistoria

”Vahinko” nousi heti ensimmäisellä listaviikollaan 24/2016 Suomen virallisen latauslistan ensimmäiselle sijalle. Singlelistalla ensimmäisen viikon sijoitus oli toinen. Kummallakin listalla ensimmäisen viikon sijoitus oli sen paras sijoitus.
Radiosoitossa ”Vahinko” nousi Suomen soitetuimmaksi radiokappaleeksi viikolla 31/2016. Kappale oli soitetuin kaksi peräkkäistä viikkoa.
Listahistoria > Listasijoitukset

| Lista | Paras sijoitus |
| --- | --- |
Suomen virallinen singlelista: 2
Suomen virallinen latauslista: 1
Radiolista: 1
Vaasan käytännöllinen naisopisto

Vaasan käytännöllinen naisopisto (Vasa praktiska flickinstitut, myös Vasa praktiska skola för unga kvinnor), oli vuonna 1916 perustettu kaksikielinen opisto. Opiston perusti Elli Ansas, joka myös johti sitä koko sen toiminta-ajan vuoteen 1948. Toiminta päättyi 28. toukokuuta 1948
Aluksi järjestettiin lastenhoitokursseja. Opiskelijat harjoittelivat Ansaan edellisenä vuonna perustamassa lastentarhassa. Vuonna 1917 ohjelmaan tuli puku- ja liinavaateompelu ja ruoanlaiton ja kotitalouden opetus. Lisäksi opetettiin yleissivistäviä aineita, kuten siveys-, kasvatus- ja kansantalousoppia ja taide- ja kirjallisuushistoriaa sekä voimistelua, piirustusta ja laulua.
Opiston toimintatila olivat Ansaksen omistamassa talossa Kauppapuistikko 28:ssa. Pääsyvaatimuksena oli kansakoulun käynti, ja oppilaat tulivat kaikkialta maasta. Opisto sai vuodesta 1918 alkaen valtionapua. Koulussa oli osalle oppilaista oppilaskoti. Kurssien pituus vaihteli 3,5 kuukaudesta yhteen vuoteen. Oppilaita oli opiston historian aikana 2 680 ja lastentarhassa oli hoidossa 1 921 lasta.
Ansaksen lisäksi opettajina olivat muun muassa Helga Emilia Berglund vuosina 1932–1937, joka antoi lastentarhanopettajan koulutusta, ja Dagny Appelberg, joka opetti käsityötä.